PHALLO 30:32 SSO89SO - E se ke ya ba ya tshelwa mmeleng - Bible Search
32E se ke ya ba ya tshelwa mmeleng wa motho, mme le se ke la ba la iketsetsa e tshwanang le yona ka metswako. E a halalela, mme le ho lona e halalele. Go monate go bua ka batho _ News24
Go monate go bua ka batho
RE LE batho re rata go seba.
Moso mongwe le mongwe re kopana le babereki-mmogo re nwa mogodungwana.
Nako e re e dirisa go botsa matsogo le go utlwa gore ke eng se seswa.
Fa o tlhola buka-ya-sefatlhego (Facebook) re bua ka batho. Re na le dikakanyo ka sengwe le sengwe. A se se siame?
Ntsalake fa o tsamaya le ene ka koloi o bua tsela yotlhe. Fa a feta batho go na le sengwe se a ka se buang ka bone.
O ipotsa dipotso. Ba tswa kae kgotsa ba ya kae?
O a ikaraba – motlhamongwe ba tswa phitlhong. Gongwe ke gone ba tswang sekolong.
Re le batho re a bua. Bona o a perejang. Bona o mokima jang. Bona o tagilwe.
Fa ke lebelela ke nagana rotlhe re jalo.
Pharologano ke gore gantsi re buela mo pelong ga re bue se re se naganang.
Tlhalogano ya rona e dula e dira ka nako tsotlhe.
Ngwanake fa nkare mo go ene ke ne ke na le mang. Potso ya ntlha ke gore lo ne lo re eng ka nna?
A re losika lwa gago lo rata go seba. Gantsi a bo a bolela nnete. Fa o tswa ka phaposi batho ba sala ba bua ka wena.
O ba bona mo matlhong. Ke tlholego? Leleme le tlola noka e tletse.
Re bua ka batho re ba bona mo dikgannyeng. Re nagana re a ba itse.
Fa ba dira phoso ba re swabisa. Motho ke sebopiwa se o ka se se fetseng.
O se re motho wa mo itse. Dikgang re a di rata. Gagolo tsa batho ba ba tumileng.
Maaka a phatlaladiwa go feta nnete.
Go na le batho ba e reng fa o batla selo se itsiwe, o mo reye o re ke sephiri.
Se tla mo fisa mafatlha, o tshwanetse a di fitisa. Bo-dikgang – Express – ba ba ntsi. Fa ba tsamaya ba ntse ba di oketsa – di fetoga sebopego.
Fa o le moeteledipele gone itse gore re fitlhola ka wena re be re je dijo tsa motshegare ka wena fa go kgonagala re lalele ka wena.
Nna fa batho ba bua ka nna ke a itumela gonne motho yo sa bogolweng ke dintsi ga se motho. Fa ba go seba itse gore go sengwe se o se dirang, wa tshela.
Ga go molao o o sireleditseng motho kgatlhanong le go sebiwa. Se se sireleditsweng ke fa motho a phatlhalatsa maaka ka wena a go senya, a go diga seriti.
Itumele fa re bua ka wena – re shupa fa re go tsaya tsiya.
Fa motho a tshaba go go bolelela sefatlha-matlho o se ke wa itena ka ene, ke legatlapa.
Tsamaya o tsholeditse tlhogo – o le mabela.